Document ID: 31998R2719

ΚΑΝΟΝΙΣΜΟΣ (ΕΚ) αριθ. 2719/98 ΤΗΣ ΕΠΙΤΡΟΠΗΣ της 16ης Δεκεμβρίου 1998 για την τροποποίηση του κανονισμού (ΕΚ) αριθ. 1899/97 για τον καθορισμό των λεπτομερειών εφαρμογής στους τομείς του κρέατος πουλερικών και αυγών του καθεστώτος που προβλέπεται από τον κανονισμό (ΕΚ) αριθ. 3066/95 του Συμβουλίου και για την κατάργηση των κανονισμών (ΕΟΚ) αριθ. 2699/93 και (ΕΚ) αριθ. 1559/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για την γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 2435/98 (2), και ιδίως το άρθρο 8,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (3), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής (4), και ιδίως το άρθρο 22,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (5), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (6), και ιδίως το άρθρο 22,
τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, για το κοινό καθεστώς συναλλαγών για την ωαλβουμίνη και την λακταλβουμίνη (7), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 10,
Εκτιμώντας:
ότι ο κανονισμός (ΕΚ) αριθ. 2435/98 έχει προσθέσει στις ομάδες των προϊόντων που αφορά ο κανονισμός (ΕΚ) αριθ. 3066/95 τα στήθια από χήνες και πάπιες χωρίς πλευρές ή μόνο με μέρος των πλευρών με τους ίδιους προτιμησιακούς δασμούς όπως και τα στήθια με όλες τις πλευρές 7 ότι η τροποποίηση αυτή θα έπρεπε να εφαρμοσθεί από την 1η Ιανουαρίου 1998 7 ότι πρέπει, συνεπώς, να τροποποιηθούν ανάλογα τα παραρτήματα του κανονισμού (ΕΚ) αριθ. 1899/97 της Επιτροπής (8) και να επιτραπεί στους εμπορευόμενους που έχουν πιστοποιητικά τα οποία ισχύουν ακόμη να τα χρησιμοποιούν για τα νέα προϊόντα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 1899/97 στο μέρος Α στον αριθμό της ομάδας 2, στο μέρος Β στον αριθμό της ομάδας 12, στο μέρος Γ στον αριθμό της ομάδας 19, στο μέρος Δ στον αριθμό της ομάδας 28 και στο μέρος ΣΤ στον αριθμό της ομάδας 43, προστίθενται οι ακόλουθοι κωδικοί ΣΟ:
- ex 0207 35 79,
- ex 0207 36 79.
Άρθρο 2
Τα πιστοποιητικά που έχουν εκδοθεί για τις ομάδες που αναφέρονται στο άρθρο 1 για τις αιτήσεις που υποβλήθηκαν κατά τη διάρκεια των περιόδων από την 1η έως τις 10 Ιουλίου 1998 και από την 1η έως τις 10 Οκτωβρίου 1998, μπορούν να χρησιμοποιηθούν για τα στήθια ή τεμάχια από στήθια παπιών από τα οποία έχουν αφαιρεθεί εν μέρει ή εξ ολοκλήρου τα πλευρικά οστά και που υπάγονται στους κωδικούς ΣΟ ex 0207 35 79 και ex 0207 36 79.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1998.

Labels: 3
17